NaiveNeuron/SloPal huggingface dataset:
D. Lipšic, podpredseda vlády a minister spravodlivosti SR: (2004-05-12):
Predložený návrh zákona má okrem iného za cieľ odstrániť niektoré technické nedostatky vykonanej transpozície šiestich obchodných smerníc Európskeho spoločenstva. Zároveň sa ním adekvátnym spôsobom reaguje na zavedenie nových právnych foriem podnikateľských subjektov, ktoré vznikajú na európskej úrovni. Ďakujem, pán predsedajúci.
Beblavý, Miroslav, poslanec NR SR (2010-10-13):
Ďakujem pekne. Pán poslanec Jahnátek, vy ste hovorili o tom, ako bolo údajne za druhej Dzurindovej vlády teda manipulované politicky OBEO. Tak dovoľte mi, ja som si len dal do googlu počas vášho prejavu slová Jahnátek, obchodno-ekonomické oddelenia. A nasledovný článok mi vyšiel. Je to článok z 11. júna 2008, volá sa Posty za odmenu. Autorom je Patrícia Ďurišková, o ktorej všetci asi vieme, že nie je priaznivkyňou druhej Dzurindovej vlády. A začína ten článok: „Kto je čí kamarát, sa zdá byť pri obsadzovaní lukratívnych zahraničných postov v rezorte hospodárstva niekedy dôležitejšie než odborné predpoklady. Ministerstvo totiž za vedúcich obchodno-ekonomických oddelení slovenských veľvyslanectiev často obsadzuje ľudí zvonku, ktorí v rezorte predtým nepôsobili. Majú však kontakty na ministra Ľubomíra Jahnátka či vládne strany. Aby si ministerstvo hospodárstva vymenúvanie týchto ľudí uľahčilo, prispôsobuje tomu už proces vypísania výberového konania. Slovensko na zahraničných misiách zastupuje napr. mladý bývalý vysokoškolský pedagóg, manželka poradcu premiéra Fica,“ inak dnešného pána predsedu ÚVO pána Šipoša, „podnikateľ prepojený so Smerom či neúspešný kandidát HZDS na poslanca parlamentu. Týchto ľudí vymenovalo ministerstvo hospodárstva na dôležité posty obchodných zástupcov v zahraničí v rámci vlaňajších a tohtoročných výmen.“ Tak, myslím, že mohol by som tu citovať pomerne dlho, ale asi všetci chápeme, o čo tu ide. Takže ja osobne si myslím, že práve vaše spravovanie na ministerstve hospodárstva dokázalo, že pokiaľ tieto posty nebudú podliehať štandardnému kariérnemu systému, ktorý ministerstvo zahraničných vecí pri všetkých svojich chybách má, tak sa asi nedočkáme nejakej profesionálnejšej práce. Takže len toľko k tomu, čo ste povedali. Ďakujem.
Adamčík, Eduard, poslanec NR SR (2017-05-18):
Ďakujem za slovo, pán predsedajúci. Vážený pán predsedajúci, vážené panie poslankyne, vážení páni poslanci, dovoľte mi, prosím, ako určenému spravodajcovi výboru predniesť správu výboru pre financie a rozpočet o výsledku prerokovania Správy o výsledkoch kontrolnej činnosti Najvyššieho kontrolného úradu Slovenskej republiky za rok 2016. Správu rozhodnutím č. 508 z 31. marca 2017 pridelil predseda Národnej rady výboru pre financie a rozpočet na prerokovanie do 5. mája 2017. Správa bola predložená v zmysle § 5 ods. 5 zákona Národnej rady Slovenskej republiky o Najvyššom kontrolnom úrade v znení neskorších predpisov. Ako gestorský výbor predseda Národnej rady určil výbor pre financie a rozpočet. Uvedenú správu prerokoval výbor pre financie a rozpočet a prijal k nej uznesenie č. 145 zo dňa 4. mája 2017. Uvedený výbor predloženú správu zároveň vzal na vedomie a odporučil Národnej rade Správu o výsledkoch kontrolnej činnosti vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 146 zo dňa 4. mája 2017. Určil ma za spravodajcu výboru. Výbor ma poveril predniesť správu výboru na schôdzi Národnej rady, zároveň navrhol Národnej rade podľa § 26 ods. 1 zákona Národnej rady o rokovacom poriadku Národnej rady vysloviť súhlas, aby predseda Najvyššieho kontrolného úradu Slovenskej republiky Karol Mitrík správu uviedol a mohol vystúpiť v rozprave na schôdzi Národnej rady Slovenskej republiky. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 138 za, 0 proti. Poprosím pánov poslancov, keby mohli sa utíšiť. Pán poslanec Kaník a pán poslanec Droba. Ďakujem pekne. Ešte raz, prosím, výsledky. Prítomných 142 poslancov, hlasovalo 138 za, 0 proti, 4 sa zdržali. Tento návrh bol schválený.
Bugár, Béla, podpredseda NR SR (2019-11-26):
Pán poslanec, už ma to nebaví. Ja som – na rozdiel od vás – nikoho nepodviedol, ani vlastnú matku ako vy. (Reakcie z pléna.) Pán poslanec Fico.
Danko, Andrej, predseda NR SR (2018-06-21):
Ďakujem, pán poslanec. Otváram všeobecnú rozpravu. Do rozpravy som dostal písomne prihlásených: pani poslankyňu Kiššovú za poslanecký klub SaS a súčasne ako rečníci sa prihlásili pani poslankyňa Petrík a pán poslanec Mihál. Nech sa páči, pani poslankyňa Kiššová.
Holý, Štefan, dočasne poverený podpredseda vlády SR (2023-03-22):
Vážený pán predsedajúci, vážené panie poslankyne, vážení páni poslanci, v súčasnosti je problematika európskej iniciatívy občanov v našom právnom poriadku upravená v zákone č. 85/90 Zb. o petičnom práve v znení zákona č. 95/2019 Z. z. a v zákone č. 253/98 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Uvedené právne predpisy implementujú nariadenie Európskeho parlamentu a Rady č. 211/2011 zo 16. februára 2011 o iniciatíve občanov, ktoré je v súčasnosti zrušené a nahradené nariadením EÚ 2019/788 v platnom znení. Potreba novej zákonnej úpravy vyplýva práve z nariadenia 2019/788 v platnom znení, ktoré na svoje vykonanie vyžaduje od členských štátov Európskej únie zmenu alebo doplnenie už existujúcich právnych úprav. V platnej právnej úprave európskej iniciatívy občanov absentuje ustanovenie o zriadení kontaktného miesta, prostredníctvom ktorého sa bude občanom poskytovať pomoc a bezplatné informácie. Tento nedostatok však návrh zákona odstráni. Úlohy predmetného kontaktného miesta bude plniť Úrad vlády Slovenskej republiky. Ďalej je potrebné vypustiť ustanovenie o posudzovaní elektronického systému zberu vyhlásení o podpore iniciatívy občanov, nakoľko nariadenie 2019/788 v platnom znení ustanovuje povinnosť členských štátov posudzovať individuálne online systémy na zber vyhlásení o podpore európskej iniciatívy občanov do 31. decembra 2022. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem za pozornosť.
J. Tkáčová, poslankyňa: (2003-12-05):
Takže ešte raz ďakujem aj predsedovi výboru, ktorý potom vo výbore skutočne vecne diskutoval a dopracovali sme sa k výsledku. Ďakujem.
Sulík, Richard, predseda NR SR (2011-07-07):
Ďakujem. A s pozmeňovacím návrhom, teda rozprava je otvorená, do rozpravy sa hlási podpredseda Národnej rady Pavol Hrušovský. Nech sa páči, pán podpredseda, máte slovo.
Šeliga, Juraj, podpredseda NR SR (2021-02-05):
Ďakujem pekne. Páni poslanci a dámy poslankyne, budeme pokračovať v prerušenej rozprave k návrhu poslancov Fica, Kamenického, Faiča, Richtera na prijatie uznesenia Národnej rady Slovenskej republiky k spoločnému, prepáčte k spoločenskému a politickému dialógu pri príprave a schvaľovaní Národného plánu podpory obnovy a odolnosti. Sme v tej fáze, že pán poslanec Kamenický prednáša záverečné stanovisko navrhovateľa k rozprave. Nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jána Richtera na prijatie uznesenia Národnej rady Slovenskej republiky k spoločenskému a politickému dialógu pri príprave a schvaľovaní národného plánu podpory obnovy a odolnosti , tlač 348, a o návrhu poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jozefa Habánika na prijatie uznesenia Národnej rady Slovenskej republiky ku krízovému spôsobu riadenia projektu prípravy a schvaľovania národného plánu podpory obnovy a odolnosti , tlač 397.)
Martvoň, Anton, poslanec NR SR (2015-02-18):
Ďakujem pekne. Pán poslanec Matovič, niečo vám budem musieť teda trošku objasniť z minulosti, prečo sa mi zdá celé toto odvolávanie také schizofrenické minimálne pri dvoch ľuďoch, ktorí podpísali ten návrh na odvolávanie. Pán poslanec Pavlis bol alebo pán minister Pavlis bol zvolený za člena Dozornej rady Fondu národného majetku 15. 1. 2003 uznesením č. 156, teda na 5. schôdzi. Pre rozpamätanie sa, ide o druhú vládu Mikuláša Dzurindu. Z poslancov, ktorí podpísali jeho návrh teraz na odvolanie, boli vtedy poslancami pán poslanec Přidal, Lipšic, Brocka, Abrhan a Novotný. Tu chcem upozorniť, že väčšinu v parlamente vtedy mala vládna koalícia, ktorá teda bola vedená pánom Mikulášom Dzurindom. Fond národného majetku ovládala a riadila väčšina vedená, teda na čele, teda vládou s Mikulášom Dzurindom. Čo chcem povedať? Že v tom čase pána Pavlisa zvolili do Dozornej rady Fondu národného majetku poslanci, ktorí teraz sa podpísali pod to, že ho chcú odvolať za nejaký konflikt záujmov. Čo ešte najkrajšie, že kandidátov do Dozornej rady FNM prehodnocoval, či nie sú v konflikte záujmov, hospodársky výbor v tom čase, teda v roku 2003, ktorým bol, čuduj sa svete, členom pán predkladateľ terajšieho návrhu na odvolanie, pán Přidal. Čiže v tom čase pán Lipšic, Přidal, Brocka, Abrhan, Novotný nemali problém hlasovať a nebol tam žiaden problém pri nominácii pána Pavlisa do Dozornej rady FNM. O 10 rokov či o 12 rokov neskôr zrazu problém vidia? No je to schizofrenické. Toľko z mojej strany.
Krajniak, Milan, minister práce, sociálnych vecí a rodiny SR (2020-07-14):
Vážený pán podpredseda, vážené dámy a páni, ja si myslím, že z tej rozpravy bolo zrejmé, že o čo tu ide. Ale chcel by som len zhodou okolností pre prvého diskutujúceho pána poslanca Richtera povedať to, že aj na mňa sa obracali občania s podnetmi v súvislosti s činnosťou Úradu komisára pre deti a keď poslanci ústavnoprávneho výboru ma preto požiadali o to, či by bolo možné, alebo či by som predniesol návrh na vláde na skrátené legislatívne konanie k tomuto bodu, tak som to bol ochotný urobiť na základe toho, že mojím úmyslom je, aby nebolo možné v priebehu nejakého obdobia zasiahnuť zlým spôsobom do niektorých sporov – a veľmi citlivých sporov – o deti, ktoré už prebiehajú. Vláda v tomto zmysle, aj keď si pozriete tú vecnú úpravu zákona, nijakým spôsobom nevstupuje do tohto procesu, čiže berem to tak, že je na rozhodnutí poslancov, či zmenu tejto právnej normy akceptujú, ako rýchlo ju akceptujú, to znamená, ako vyhodnotia, že tá situácia môže byť akútna. Na základe tých informácií, ktoré sú, si myslím, že v niektorých prípadoch, myslím tých prípadoch detí, môže byť tá situácia akútna, minimálne hrozí riziko, že do niektorých tých prípadov bolo zasahované účelovo. A teraz ja nerobím detektíva Orieška, či to bolo priamo pani komisárka, alebo niekto ďalší z toho úradu, to nech posúdia iné orgány. A preto si myslím, že je relevantné sa baviť o tom, či takáto právna norma má byť prijatá aj v skrátenom legislatívnom konaní. Čo sa týka vecne tej právnej normy, tam ja som pripravený akceptovať viacerých, niektorých pos... pán poslanec Drdul, myslím, sa bavil o tom. Tam si myslím, že je možná diskusia o tom, aby nevznikli pochybnosti, že je to niečo, čo má byť zneužívané na politické a nie vecné riešenie problému. Ďakujem.
B. Bugár, podpredseda NR SR: (2003-10-30):
hodina otázok , ktorý týmto otváram. Zo všetkých otázok, ktoré písomne položili poslanci včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedu vlády Ivana Mikloša, ktorého prosím, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám. Nech sa páči.
Jurinová, Erika, podpredsedníčka NR SR (2014-09-09):
Pán poslanec Novotný.
Blanár, Juraj, podpredseda NR SR (2023-02-14):
Aj ja ďakujem, pani spravodajkyňa. Otváram všeobecnú rozpravu v prvom čítaní. Obdržal som jednu písomnú prihlášku, pán poslanec Kristián Čekovský ako jediný sa písomne prihlásil, takže udeľujem mu slovo. (Reakcia navrhovateľa.) To znamená, pán navrhovateľ sa vzdáva svojej možnosti, ktorú písomne vyjadril, pretože tak či tak má možnosť hocikedy sa prihlásiť, takže dávam možnosť prihlásiť sa ústne do rozpravy. Pán poslanec Dušan Jarjabek, pán navrhovateľ Čekovský. Uzatváram možnosť prihlásiť sa do rozpravy. Slovo má pán poslanec Dušan Jarjabek, po ňom vystúpi pán navrhovateľ Čekovský.
Viskupič, Jozef, poslanec NR SR (2015-02-05):
Táto sonda do ideového sveta pána poslanca Hrušovského ma prinútila rýchlo pribehnúť do pléna a prihlásiť sa s faktickou poznámkou, pretože, čo, prebohaživého, robí ľudom zvolený poslanec Národnej rady s myšlienkovým a koncepčným predpokladom, že „zastupiteľská demokracia sa vyčerpala, ja som – a nikdy som sa s tým netajil – za monarchiu“. Áno, zastupiteľská demokracia s rôznymi formami, kam sme sa dostali, možno má svoju krízu, ktorá súvisí možno s krízou elít, s krízou mechanizmu vyberania zastupiteľov a my ho úplne autenticky predkladáme, že tento mechanizmus má byť v zmysle nových technológií viacej otočený k zdroju moci. My bazálne stojíme na tom, že sa musíme pýtať zdroja moci, ľudu, pretože ja budem do, dúfam, posledných svojich dní veriť tomu, že súhlas ovládaných s ovládajúcimi a pod. je treba zabezpečiť cez demokratický proces. Aká monarchia!? Kam chceme cúvať? Sú tu iné inštitúty priamej demokracie, ktoré naša ústava a náš právny systém potrebuje vylepšiť a reálne sfunkčniť, a zabudnime na tieto mechanizmy, že tu volený zástupca bude hovoriť, že sníva o monarchistickom zriadení, ktorý bazálne a nikdy neodpovedá na otázku súhlasu ovládaného so svojím... Potom čo? Ako z Božej vôle kráľ, či čo si myslíme, že kam je treba našu krajinu posunúť? Nie tam, kam ju chcete posunúť vy, ale presne naopak! A tam je inštitút nezávislého poslanca veľmi dôležitý. A nie je treba strašiť politbyrami, pretože tie dostali... (Prerušenie vystúpenia časomerom.)
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 141, za 77, proti 18, zdržalo sa 46 poslancov. Návrh sme schválili. Budeme hlasovať o bode 28 nášho programu, a to v druhom čítaní o vládnom návrhu zákona o posudzovaní zhody výrobkov (tlač 752). Pán spravodajca, poslanec gestorského výboru, pán poslanec Nemky, máte slovo. (Hlasovanie o vládnom návrhu zákona o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov , tlač 752.)
Kotleba, Marian, poslanec NR SR (2017-09-19):
On sa tiež dotkol mňa, pán podpredseda, musím. Bola debata o tom, že homosexuáli volia SaS-ku, tak kolega Galko povedal, že to nie je pravda, homosexuáli volia Poliačika. (Zasmiatie sa v sále.)
Mikloško, Jozef, poslanec NR SR (2015-04-21):
Ďakujem pekne. Akosi nemám dobrý pocit z tohto nášho zasadnutia, lebo mrzí ma, čo to je za legislatívny proces. No voľakedy bol taký, že vláda ustanovila komisiu nie malú. V nej sedeli aj niekoľkokrát, napísali zásady zákona, tie išli do pripomienkového konania. Pamätám sa, vtedy bolo asi 90 pripomienkových miest, ku ktorým sa mohli vyjadriť. Odtiaľ išli na Legislatívnu radu vlády. Tam sa zásady uzavreli, tá komisia potom zasadala, urobila paragrafové znenie. To boli zas nejaké mesiace práce, zase pripomienkové konanie na deväťdesiatich miestach (a Legislatívna rada vlády). A potom to išlo do vlády aj do parlamentu. Takto som mal voľakedy asi 10 zákonov na starosti, ktoré potom prešli ešte vo federálnom parlamente. Nerozumiem tomu, čo to je za proces, keď takýto hrubý zákon, chvalabohu, som ho nestačil ani prečítať, dobre, že som ho nečítal, lebo je naozaj nesúvisiaci s reštrukturalizáciou, sa sem dá zo dňa na deň. No a ešte teda si myslím, že teda vláda a parlament mal čítať nielen zvodky zo SIS, ale aj šifry našich veľvyslancov zo zahraničia lebo určite prichádzajú správy na to, čo sa tu dneska deje. Odporúčam aj čítať tie šifry, nielen zvodky. Ďakujem.
Šimečka, Michal, podpredseda NR SR (2024-06-26):
Ďakujem. Pán poslanec Mikloško, nech sa páči.
Pellegrini, Peter, podpredseda NR SR (2024-01-18):
Ďakujem vám, pani prezidentka za vaše vystúpenie... (doznievanie potlesku), ďakujem vám, pani prezidentka, za vaše vystúpenie. Vyhlasujem teraz 15-minútovú prestávku, po ktorej budeme pokračovať v rokovaní. (Odchod prezidentky Slovenskej republiky Zuzany Čaputovej v sprievode predsedu NR SR Petra Pellegriniho z rokovacej sály za zvukov prezidentských fanfár.) (Prerušenie rokovania o 12.25 hodine.) (Pokračovanie rokovania o 12.39 hodine.)
Bugár, Béla, podpredseda NR SR (2018-05-09):
Ja ani nenachádzam slová. (Smiech v sále.) Dobre, ale ďakujem pekne, takto by to malo fungovať. Vyhlasujem rozpravu o tomto bode programu za skončenú. Pani ministerka, chcete zaujať stanovisko? Nech sa páči, máte slovo.
Paška, Pavol, predseda NR SR (2014-02-12):
(Hlasovanie.) 132 prítomných, 40 za, 16 proti, 74 sa zdržalo, 2 nehlasovali. Ani tento návrh nezískal podporu. Vážené pani poslankyne, vážení páni poslanci, prerokovali sme program 29. schôdze, vyhlasujem ju za skončenú a budeme zajtra od deviatej hodiny rokovať ďalšou schôdzou, ktorú som zvolal na základe požiadavky skupiny poslancov. Ďakujem pekne. (Rokovanie 29. schôdze NR SR sa skončilo o 16.35 hodine.)
Laššáková, Jana, podpredsedníčka NR SR (2012-06-20):
Ďakujem. Panie poslankyne, páni poslanci, chcem vás informovať, že hlasovanie o 11.00 hodine nebude, vzhľadom k tomu, že máme o tomto zákone, teda ešte rokujeme a zákon, ktorý bol včera, takisto bola prerušená rozprava. Takže o jedenástej nehlasujeme a pokračujeme ďalej. Na vystúpenie pána poslanca s faktickými poznámkami šiesti páni poslanci. Končím možnosť prihlásiť sa s faktickými poznámkami. Pán poslanec Blanár, nech sa páči.
P. Paška, predseda NR SR: (2010-03-03):
(Hlasovanie.) 134 prítomných, 111 za, 23 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Svrček, Miloš, poslanec NR SR (2023-05-09):
Vážený pán predsedajúci, vážené kolegyne, kolegovia, prichádzam do druhého čítania s týmto návrhom zákona o štátnej podpore nájomného bývania. Navrhujem vypustiť ustanovenie, podľa ktorého vláda Slovenskej republiky nariadením vlády zvýši raz ročne k 1. marcu mieru inflácie dosiahnutú v predchádzajúcom kalendárnom roku potvrdenú Štatistickým úradom Slovenskej republiky. Táto zmena sa navrhuje z dôvodu, že pravidlá výpočtu aplikácie maximálnej výšky nájomného podľa § 9 ods. 1 zákona berú do úvahu priemernú ročnú nominálnu mzdu v jednotlivom kraji Slovenskej republiky, zverejňovanú Štatistickým úradom Slovenskej republiky na základe údajov za predchádzajúci kalendárny rok. Už je to riešené v nariadení vlády 327 z minulého roka o niektorých opatreniach v súvislosti so štátnou podporou nájomného bývania. No a vzhľadom na túto skutočnosť je teda ustanovenie § 9 ods. 2 zákona nadbytočné. Ja sa zároveň aj hlásim do rozpravy, kde by som prečítal pozmeňujúci návrh, ktorý vzišiel aj z rokovania s dotknutými subjektmi a aj po rokovaní vo výboroch. Ďakujem.
Bagačka, Michal, poslanec NR SR (2015-07-03):
Teraz budeme hlasovať o pozmeňujúcom návrhu pánov poslancov Martvoňa a Brixiho.
Ďuriš Nicholsonová, Lucia, podpredsedníčka NR SR (2019-02-08):
V rozprave teraz vystúpi pán poslanec Heger. A chcem vás, páni z každého spektra, pán poslanec Baránik, pán poslanec Baránik, pán poslanec Kéry, pán poslanec Tomáš, pán poslanec Šuca, prosím vás pekne o kľud v rokovacej sále. Teraz sa netvárte, prosím vás, pán poslanec Tomáš. Aj pána poslanca Baránika som upozornila ako prvého, keď ste si všimli, tak prestaňte, prestaňte byť tendenčný. Poprosím vás o pokoj v rokovacej sále! Vystúpi pán poslanec Heger.
Bugár, Béla, podpredseda NR SR (2019-06-25):
Páni poslanci, tí, ktorí ste ešte nevolili, chcem jednak vám dať možnosť, to znamená, môžte sa zúčastniť, a ostatní, ktorí ešte volia, piatich a nie šiestich, lebo už aj taký prípad sme mali. Takže piatich treba voliť. (Reakcia z pléna.) No ja sa nebojím, len budeme to musieť zopakovať a už nás to unavuje. (Reakcie z pléna.) Maximálne piatich, áno, však samozrejme. (Stále prebieha akt tajného hlasovania.)
P. Paška, predseda NR SR: (2010-02-09):
(Hlasovanie.) 136 prítomných, 58 za, 59 proti, 18 sa zdržalo, 1 nehlasoval. Návrh sme nepostúpili do druhého čítania. Pán poslanec Jureňa uvedie hlasovanie v prvom čítaní o návrhu pánov poslancov Vladimíra Mečiara a Tibora Cabaja na vydanie zákona č. 222/2004 Z. z. o dani z pridanej hodnoty. Je to tlač 1424. Kolegyne, kolegovia, poprosím vás o pozornosť.
Verešová, Anna, poslankyňa NR SR (2018-02-13):
Ďakujem. Ďakujem kolegovi Hegerovi, že si ukázal, že je priestor práve v tomto čase aj v budúcich rokoch, že je priestor na to, aby štát pristúpil k rodinám pozitívne, aby ukázal, že na nich myslí a že je tu teda možnosť, aby mali čistý príjem vyšší ako doteraz v rodinách a aby ho užili pre seba a pre svoje deti. Ja ešte chcem vo svojej faktickej poznámke povedať čísla, ty si hovoril o číslach, a teda ja tiež chcem odprezentovať, aký je ten náš návrh. Takže na prvé dieťa by si mohol rodič poplatník uplatniť, daňový poplatník uplatniť daňový bonus vo výške, tak ako bolo doteraz, 21,56 eur, to som povedala presne, ale náš návrh je teda, že na druhé dieťa by to už bolo dvakrát toľko. Dvakrát toľko, teda skoro viac ako 43 eur a na tretie dieťa trikrát toľko, teda skoro 65 eur. Pri troch deťoch, pri spolu troch deťoch by si takto rodič daňovník mohol znížiť daň z príjmov ročne o 1 500, viac ako 1 500 eur. Teraz v súčasnosti je to iba polovica, teda nejako 750 eur. Takže dvakrát toľko navrhujeme, aby sa zvýšil tento daňový bonus. Ďakujem všetkým, ktorí tento zákon posunú do druhého čítania, kde môžeme o ňom ďalej debatovať.
P. Hrušovský, predseda NR SR: (2004-05-26):
(Hlasovanie.) 117 prítomných, 65 za návrh, 35 proti, 14 sa zdržalo, 3 nehlasovali. Návrh sme schválili. Teraz poprosím pána spoločného spravodajcu, aby uvádzal návrhy hlasovaní k prerokúvanému vládnemu návrhu zákona, tak ako boli podané poslancami v rozprave. Nech sa páči, pán poslanec Abelovský. M. Abelovský, poslanec: Ďakujem. V obnovenom druhom čítaní vystúpilo spolu 9 poslancov, z ktorých si 7 uplatnilo pozmeňujúce a doplňujúce návrhy. Prvý v obnovenej rozprave vystúpil pán poslanec Šimko, ktorý predniesol celkovo 7 pozmeňujúcich a doplňujúcich návrhov, o ktorých navrhuje o všetkých hlasovať spoločne.
Žiga, Peter, podpredseda NR SR (2024-06-26):
Pán poslanec Grendel.
Laššáková, Jana, podpredsedníčka NR SR (2014-10-28):
Na vystúpenie pána poslanca sa hlásia traja páni poslanci s faktickými poznámkami. Sú to páni poslanci Kvasnička, Viskupič a Bublavý. Končím možnosť prihlásiť sa s faktickými poznámkami. Nech sa páči, pán poslanec Kvasnička.
Laššáková, Jana, podpredsedníčka NR SR (2012-06-28):
Pán minister, opýtam sa, ukončila, teda hodina otázok uplynula. Máte ešte veľa? Či...
Kollár, Boris, poslanec NR SR (2017-09-14):
Ďakujem pekne. Ja by som chcel len podotknúť alebo podporiť. Tento návrh zákona je takou, takou, takým zhodnotením stavu. Stále počúvame premiéra tejto krajiny, ako sa nám naozaj darí, keď dosahujeme dve tretiny úrovne rakúskej ekonomiky, tie platy nemáme dvojtretinové, ale si myslím, že keď Rakúšania vedia dať 100 euro, tak tých 25 euro na Slovensku je skutočne minimum. Toto asi ťažko pochopí poslanec koaličný, lebo ten má 2 500, 2 600 príjem, ale obyčajní ľudia, ktorí proste sú vonku, ktorí sú naši voliči, majú 25 euro niekedy na jedlo na celý mesiac. To znamená, že skutočne je to, je to pre nich obrovská suma, ktorá by im mohla naozaj pomôcť v tom štarte do toho školského roka. Naozaj sa na nás obracajú, strašne veľa ľudí so žiadosťami, s pomocou, prosia, aby sme im pomohli aspoň nejaké zošity, ceruzky, gumy nakúpiť, a je to a je to v dnešnom, v dnešnom, v dnešnej dobe je to, je to tragédia, keď sa pýšime, jak sa hrnieme niekde do jadra a jak sme na tom perfektne ekonomicky a v skutočnosti naše rodiny nemajú ani za čo vypraviť tých školáčikov do školy. Takže ja by som poprosil všetkých koaličných poslancov, aby sa nad tým zamysleli, aby naozaj podporili tento návrh zákona, aby sme trošku slušnejšie mohli tie naše deti vypraviť do školy. Ďakujem.
Dostál, Ondrej, poslanec NR SR (2011-06-28):
Pán poslanec Číž, chcel by som trochu poopraviť to vaše zavádzajúce tvrdenie, pokiaľ ide o argumentáciu zástupcov ministerstva kultúry na výbore, na ústavnoprávnom výbore? Pani štátna tajomníčka nehovorila predsa o tom, že by nejaká smernica Európskej únie od nás vyžadovala, aby sme vyňali spod práva na odpoveď politikov, hovorila tam o tom, že z jednej zo smerníc Európskej únie vyplýva, v akých prípadoch je možné odmietnuť uverejnenie odpovede alebo opravy a že to do značnej miery korešponduje s tou definíciou, ktorá sa zavádza do zákona, teda že by tým bol spáchaný trestný čin, prípadne že by to odporovalo dobrým mravom. Druhá vec. Súdy nemajú povinnosť zisťovať pravdu, majú hodnotiť dôkazy, ktoré im predložia strany. No, veď práve to, v kauze Cervanová je v ponovembrovej časti jeden z najväčších problémov, je práve v tom, že súdy nebrali do úvahy a neboli ochotné vykonať dôkazy, ktoré im jedna zo strán navrhla a ktoré mohli zmeniť pohľad na celú tu záležitosť. To je problém. A teda veľmi si vážim, že takú pozornosť venujete OKS aj vy, aj vaši kolegovia, ale mohli by ste to robiť trochu menej okato, lebo kolegovia z vládnej koalície už začínajú mať podozrenie, že máme nejakú tajnú dohodu SMER a OKS, že nás budete takto intenzívne propagovať. Takže prosil by som trošku decentnejšie. Ďakujem.
Šeliga, Juraj, podpredseda NR SR (2020-07-15):
Ďakujem, prezentujme sa a hlasujme. (Hlasovanie.) Prítomných 121 poslancov, za 81, proti 36, zdržali sa 3, nehlasoval 1. Konštatujem, že tieto vyňaté body z osobitnej teda zo správy sme schválili. Nech sa páči.
Hrnčiar, Andrej, podpredseda NR SR (2016-11-30):
Reakcia na faktickú poznámku pán poslanec Dostál.
M. Belásová, poslankyňa: (2008-05-15):
Pán predsedajúci, predseda, mám splnomocnenie výboru dať návrh, aby sme návrh zákona posunuli do tretieho čítania ihneď.
Laurenčík, Milan, podpredseda NR SR (2021-09-28):
Na faktické poznámky bude reagovať teraz pán podpredseda Juraj Blanár, nech sa páči.
D. Jarjabek, poslanec: (2003-10-23):
Z. Martináková, podpredsedníčka NR SR: Museli sme toto hlasovanie vyhlásiť za neplatné. Toto hlasovanie sa nemohlo uviesť do zápisu ako platné.
Bugár Béla, podpredseda NR SR (2018-10-23):
Nech sa páči, sa prezentujme a hlasujme. (Hlasovanie.) Prítomných 131, za 75, proti 19, zdržalo sa 37 poslancov. Konštatujem, že sme v treťom čítaní . Pýtam sa, či sa hlási niekto do rozpravy. Predpokladám, že ani pán pán poslanec Baránek, ani pán poslanec Dostál sa nehlá... (Reakcie z pléna.) Áno, do rozpravy sa hlásite? V treťom? No nech sa páči, takže vyhlasujem možnosť sa prihlásiť do rozpravy za skončenú. Pán poslanec Dostál, nech sa páči. V treťom čítaní, viete, k čomu sa môžte vyjadriť.
Klus, Martin, doterajší podpredseda NR SR (2020-03-20):
Nech sa páči, pán predseda, máte slovo.
Mikloš, Ivan, podpredseda vlády a minister financií SR (2010-09-09):
Ďakujem pekne. (Vystúpenie prerušené predsedajúcim.)
P. Paška, predseda NR SR: (2007-02-06):
(Hlasovanie.) 136 prítomných, 133 za, 1 sa zdržal, 2 nehlasovali. Konštatujem, že sme schválili pozmeňujúci návrhu pani poslankyne Žitňanskej. Ďalej.
Beblavý, Miroslav, poslanec NR SR (2014-07-11):
Trojku, pardon. Ďakujem, pán poslanec, za poznámku. Možno aj vzhľadom na podobnosť našich priezvisk alebo na vašu inak dobrú povahu, nebudem rovnako ostro reagovať na to, čo ste povedali, pokúsim sa to skôr vysvetliť. My sme tu nehovorili o štátnej politike priamych dotácií a úverov na bývanie, ktoré naozaj fungujú cez Štátny fond rozvoja bývania a myslím, že reálne jeho nejaký najväčší nárast nastal za prvej Dzurindovej vlády, odvtedy to ide tak skôr hore a dole, alebo tieto prostriedky z definície sú schopné zabezpečiť len malú časť bývacích potrieb obyvateľstva Slovenska. Sú určené najmä pre chudobnejších ľudí a pre ľudí, ktorí nie sú schopní sa dostať ku komerčnému úveru, teda je to niečo ako sociálna sieť v bývaní. Okrem situácií, keď si požičia niekto, ako pán minister Lajčák, ktorý si za to postaví rezidenciu v Tatrách, ale to tu tiež nebudem ťahať a tak je to naozaj určené ako sociálna sieť v bývaní. Ak ste naozaj minulý rok zvýšili tento objem, vás to šľachtí, ak ste k tomu osobne prispeli, ja vám gratulujem, ale pre drvivú väčšinu obyvateľstva tejto krajiny, pre strednú vrstvu a samozrejme aj najvyššiu vrstvu, ale riešme teraz strednú vrstvu, to nie je cesta, ako sa k bývaniu dostať. Stredná vrstva sa k bývaniu môže dostať len tak, pokiaľ náhodou nezdedí, že si kúpi buď z úspor, čo ale v mladom veku je pomerne ťažké získať, alebo si požičia na to, aby si mohla kúpiť. To znamená, niečo si nasporí a niečo si požičia. A to, čo ja som sa snažil povedať v tej otázke pánovi guvernérovi, je, že ľudia si dnes historicky najviac požičiavajú na bývanie z komerčných bánk za komerčných podmienok. Máme obrovský nárast tých úverov, čo ja vo všeobecnosti hodnotím pozitívne, ak si ľudia budú môcť dovoliť viac bývanie. Ja som sa len pána guvernéra spýtal, že či sa to zatiaľ prelieva skôr do toho, že ceny sa zvyšujú, ale počet bytov a domov stavaných komerčne až tak nerastie, čo by nebolo dobré, alebo či vidíme, že tá dostupnosť peňazí, ktorá sa poskytuje, vedie k tomu, že sa na Slovensku začína oveľa viac stavať, čo by som naopak hodnotil pozitívne. To bol zmysel mojej otázky. Ďakujem veľmi pekne.
Laurenčík, Milan, podpredseda NR SR (2021-06-29):
Ďakujem, prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Do rozpravy sa prihlásil pán navrhovateľ. Nech sa páči, máte slovo.
Blaha, Ľuboš, podpredseda NR SR (2024-06-13):
Skúste zapnúť pána ministra, poprosím vás.
Fecko, Martin, poslanec NR SR (2015-02-12):
Ďakujem pekne. Pán Matovič, mne sa na tvojom vystúpení páčila jedna vec, a síce umiestnenie tejto akože stavby, ktorá má byť výkvetom, teda, predpokladám, slovenského zdravotníctva. Tak to je asi plánované. Chcem sa opýtať, boli tam aj prehodnotené tzv. patogénne zóny? Totiž ja tvrdím, že príroda lieči. A keď mi niekto povie, že to nie je pravda, tak asi nevie, že je tiež ľudským tvorom. A mnohé kúpele, ktoré fungujú, fungujú na takýchto patogénnych zónach, kde prakticky doslova v tej budove pokiaľ to nie je, tak to má celkom iný, by som povedal, dosah na liečbu týchto pacientov. Takže chcel by som sa takouto atypickou otázkou opýtať. A myslím si, že, pán minister, je tu dosť veľa nejakých dopytov aj na vás. Ja by som vás chcel vyzvať, či by ste náhodou aj nevystúpili v rozprave, aby sa dalo na vás reagovať, respektíve s tým, ako to vy vnímate. Takže keby sa to dalo, veľmi rád by som vás tiež počul. Ďakujem pekne.
Jurinová, Erika, podpredsedníčka NR SR (2015-03-12):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tiborovi Lebockému.
Viskupič, Marián, poslanec NR SR (2021-05-04):
Ďakujem pekne, pán predsedajúci. Vážený pán predseda Národnej rady, vážený pán predseda vlády, vážená vláda, kolegyne, kolegovia, dámy, páni, k Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky v rozprave vystúpilo 26 poslancov a 13 členov vlády. V záverečnom slove vystúpil aj pán predseda vlády Eduard Heger. Podpredseda Národnej rady Juraj Blanár podal návrh na prijatie uznesenia k programovému vyhláseniu vlády. Pán predsedajúci, dajte, prosím, hlasovať o tomto návrhu.
Laurenčík, Milan, podpredseda NR SR (2022-05-04):
Ďakujem. Prosím, zaujmite mieste pre spravodajcu. Teraz otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási do rozpravy niekto ústne. Končím možnosť prihlásiť sa do rozpravy. Do rozpravy sa prihlásil pán poslanec Marek Kotleba. Nech sa páči, máte slovo.
Kažimír, Peter, podpredseda vlády a minister financií SR (2013-09-03):
Ďakujem veľmi pekne. Ide jednak o transpozíciu európskej legislatívy, ide o snahu regulovať štátnu pomoc v oblasti krátkodobého poistenia rôznych úverov s cieľom predísť potencionálnemu narušeniu pravidiel štátnej pomoci a takisto je tu snaha odstrániť už existujúce narušenia hospodárskej súťaže na vnútornom trhu, nielen medzi vývozcami v rôznych členských štátoch, ale aj medzi poisťovateľmi rôznych úverov pôsobiacich v Európskej únii. Novela zákona ale reaguje aj na podnety prorastovej hospodárskej politiky, pretože novelizáciou zákona umožňujeme širšie uplatnenie podpory zahraničnoobchodných operácií slovenských vývozcov a dovozcov prostredníctvom poskytovania osobitných finančných služieb, a to v oblasti financovania, poisťovania a zaisťovania vývozných úverov a financovania dovozných úverov na podporu vývozu a prostredníctvom ďalších súvisiacich služieb. Návrh novely sa zameriava na nové vymedzenie poistných rizík, na aktualizáciu finančných nástrojov a produktov Eximbanky Slovenskej republiky, na podporu exportu a úpravu jeho vnútorného hospodárenia. V navrhovanej novele sú aj obsiahnuté legislatívnotechnické úpravy zákona. Ďakujem.
M. Číž, podpredseda NR SR: (2007-06-19):
(Hlasovanie.) Prítomných 143 poslancov, za 142 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na prerokovanie tohto návrhu zákona v druhom čítaní. Teraz budeme pokračovať v hlasovaní, ďakujem pekne, pán spravodajca, budeme pokračovať hlasovaním v prvom čítaní o vládnom návrhu zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (tlač 316). Spravodajcu navrhol príslušný gestorský výbor pre hospodársku politiku, pána poslanca Milana Reháka. Má slovo.
Bartek, Michal, poslanec NR SR (2024-04-23):
Ďakujem veľmi pekne za slovo, pán predsedajúci. Pani Remišová, aj som rozmýšľal, či budem reagovať, pretože to vaše vystúpenie v tejto rozprave bol premárnený čas ako tých tri a pol roka, čo ste bačovali na poste ministerky regionálneho rozvoja a investícií. A fakt si vyprosím, aby ste sa tu navážali do starostov a primátorov a z každého jedného robili nejakého podvodníka alebo zlodeja. Vy asi beriete tú frázu podľa seba súdim teba naozaj vážne. A ja pevne verím, že slovenské regióny a ich zástupcovia pozerali toto, čo ste vy tu teraz nadovádzali, pretože, pani Remišová, veď tí starostovia a primátori v tých jednotlivých mestách a obciach sú najstráženejšími občanmi v rámci tých svojich komunít. Keď majú nové okná, nové auto, tí ľudia hneď pozerajú, hneď si to povedia, čiže tá verejná kontrola, ktorá je aj napríklad voči zástupcom samospráv, je skutočne vysoká. Je neuveriteľne nehanebné, že si tu otierate vaše ústa o týchto ľudí, ktorí poctivo pracujú a vytvárajú hodnoty naprieč celým Slovenskom. A ja pevne verím, že vám to nezabudnú, a pevne verím aj v to, že už nikdy taká katarzia na slovenské regióny nepadne ako za vášho bačovania. Ďakujem veľmi pekne.
Bugár, Béla, podpredseda NR SR (2018-05-23):
Prerušujem rokovanie o tomto bode programu. Nasledujúcim bodom bude Správa o činnosti komisára pre deti za obdobie 2017. Správa má tlač 902. Prosím teraz pani komisárku Vieru Tomanovú, aby sa ujala slova, nech sa páči. (Rokovanie o Správe o činnosti komisára pre deti za obdobie roka 2017 , tlač 902.)
Krištúfková, Petra, poslankyňa NR SR (2018-05-28):
Vážený pán predsedajúci, vážené panie poslankyne, vážení páni poslanci, cieľom predloženého návrhu zákona je zvýšiť sumu rodičovského príspevku na rovnakú výšku, ako je suma uhrádzaná za poskytovanú starostlivosť o dieťa podľa § 5 ods. 1 písm. a) zákona č. 561/2008 Z. z. o príspevku na starostlivosť o dieťa a o zmene a doplnení niektorých zákonov. Rôzna výška príspevkov pri starostlivosti o dieťa do troch rokov je diskriminačná a nemá žiadnu opodstatnenosť. Sme toho názoru, že každý rodič má nárok na rovnaký príspevok od štátu, či zverí svoje dieťa do troch rokov do starostlivosti v príslušnom zariadení, alebo do starostlivosti inej osobe, alebo rodič zostane s dieťaťom doma na rodičovskej dovolenke do troch rokov. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Hlásim sa zároveň do rozpravy.
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Krajčí s faktickou poznámkou.
V. Novotný, poslanec: (2004-05-21):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. V návrhu zákona sa zdravotné poistenie člení na dva základné druhy, na verejné zdravotné poistenie a na individuálne zdravotné poistenie. Verejné zdravotné poistenie je zároveň solidárnym zdravotným poistením. Solidárnosť sa prejavuje v tom, že každý poistenec bez ohľadu na schopnosť platiť poistné, napr. deti, má nárok na úhradu ceny za poskytnutú zdravotnú starostlivosť. Individuálne zdravotné poistenie ako druh zdravotného poistenia charakterizuje jeho fakultatívnosť a dáva poistencom možnosť na širší rozsah zdravotného poistenia, ako je zabezpečený verejným zdravotným poistením. Na základe individuálneho zdravotného poistenia sa bude uhrádzať poskytovanie zdravotnej starostlivosti, ktorá nie je hradená z verejného zdravotného poistenia. Individuálne zdravotné poistenie je produkt, ktorý budú ponúkať poisťovne v rámci svojho predmetu činnosti. Dohľad nad ich činnosťou bude vykonávať Úrad pre finančný trh. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Z návrhu zákona vyplýva, že prijatie zákona bude mať dopad na štátny rozpočet. Dopady na štátny rozpočet a verejné financie budú nasledovné. Štát bude platiť poistné priamo na účet zdravotných poisťovní, štát nebude určovať sumu poistného v štátnom rozpočte, ale z priemernej mesačnej mzdy. Rozpočet na rok 2005, ktorý sa pripravuje, bude zohľadňovať priemernú mesačnú mzdu v roku 2003. Štát sa zároveň stáva platiteľom za súčasných poistencov bývalého Národného úradu práce a poistencov Sociálnej poisťovne. Schválením zákona sa nepredpokladá výraznejší dopad na zamestnanosť. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 668 z 20. apríla 2004 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady pre financie, rozpočet a menu, výbor pre hospodárstvo, privatizáciu a podnikanie, výbor pre verejnú správu, výbor pre sociálne veci a bývanie, výbor pre obranu a bezpečnosť a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Vážený pán predsedajúci, skončil som, prosím, otvorte rozpravu v prvom čítaní.
Laurenčík, Milan, podpredseda NR SR (2021-11-24):
Toto bol posledný príspevok v rozprave. Preto vyhlasujem rozpravu za skončenú. A chcem sa spýtať, či chce zaujať k rozprave stanovisko pani navrhovateľka. Nežiada si. Pani spravodajkyňa, nech sa páči, zároveň oznámte, kedy sa bude hlasovať o tomto návrhu.
Cmorej, Peter, poslanec NR SR (2022-06-21):
Ďakujem. (Smiech.) Takže keď toho Karola stretneš, tak tiež mu, prosím ťa, povedz, že nie všetci, nie, nie všetky rodiny na Slovensku majú deti a nie všetky rodiny budú profitovať z tohto vášho prorodinného balíčka a sú tu naozaj aj takí ľudia, ktorí sú napríklad ťažko zdravotne postihnutí, sú odkázaní na pomoc iných a títo mať z toho nič nebudú. Dokonca oni, ktorí tiež platia dane, platia napríklad dépeháčku, tak to čiastočne zaplatia. Toto nie je neľudské? Takto sa... (Prerušenie vystúpenia časomerom.)
Glváč, Martin, podpredseda NR SR (2016-05-17):
Do rozpravy je prihlásená pani poslankyňa Zemanová, nech sa páči.
Pellegrini, Peter, predseda NR SR (2023-12-12):
Pán poslanec Spišiak.
Blanár, Juraj, podpredseda NR SR (2023-05-25):
Ďakujem, pani poslankyňa. Teraz by mal vystúpiť pán spravodajca, avšak pozerám sa, že či je k dispozícii, áno. Takže udeľujem slovo pani poslankyni Slavěne Vorobelovej, ktorá ako spravodajkyňa za gestorský výbor pre sociálne veci uvedie spravodajskú informáciu k tomuto návrhu zákona, nech sa páči, pani poslankyňa.
Pellegrini, Peter, predseda NR SR (2015-10-30):
S reakciou na vaše vystúpenie dvaja páni poslanci. Končím možnosť prihlásiť sa s faktickými poznámkami. Ako prvý pán poslanec Novotný.
Šefčík, Marek, poslanec NR SR (2023-06-22):
Navrhuje sa, aby daňovník, ktorým je matka dieťaťa, do dovŕšenia 15. roku veku do dňa 15. narodenín dieťaťa, ktorá toto dieťa porodila a s týmto dieťaťom žije v domácnosti v zmysle Občianskeho zákonníka, mala nezdaniteľnú časť základu dane ročne vo výške 16-násobku priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza príslušnému zdaňovaciemu obdobiu. 16-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza príslušnému zdaňovaciemu obdobiu za rok 2024 je nasledovný: 16 x 1 304 eur, čo je 20 864 eur. Na mesiac to predstavuje sumu vo výške 1 738,66 eur. Pri hrubej mzde vo výške 2 000 eur zaplatí zamestnanec sociálne poistenie vo výške 188 eur a zdravotné poistenie vo výške 80 eur. Základ dane tak bude vo výške 1 732 eur. Prijatím tohto návrhu zákona by tak vybraná skupina fyzických osôb pri hrubej mzde do 2 000 eur vďaka zvýšenej nezdaniteľnej časti základu dane platila daň, pardon, neplatila daň z príjmu. Ostatné sú len legislatívno-technické zmeny v nadväznosti na ten prvý bod, takže teraz, pán predsedajúci, prečítam doplňujúci návrh číslo dva. (Prerušenie vystúpenia predsedajúcim.)
Jurinová, Erika, podpredsedníčka NR SR (2014-11-10):
Pán poslanec Muňko.
Danko, Andrej, predseda NR SR (2017-12-21):
Pán poslanec Mizík.
Blaha, Ľuboš, podpredseda NR SR (2023-12-14):
Ďakujem pekne, pani podpredsedníčka vlády. Čas určený pre premiéra práve vypršal, keďže sme mali to päťminútové oneskorenie, takže teraz prejdeme k ministrom a ku generálnemu prokurátorovi, takže pokračujeme odpoveďami členov vlády a generálneho prokurátora na otázky poslancov podľa vyžrebovaného poradia. Prvá otázka je od pána poslanca Ondreja Dostála a je smerovaná na ministra zahraničných vecí a európskych záležitostí Slovenskej republiky Juraja Blanára v tomto znení: „Ako vyplynulo z vášho stretnutia s ukrajinským ministrom Kulebom, Slovensko sa bude naďalej podieľať na spoločnej práci na Zelenského mierovom pláne, ktorý počíta s okamžitým stiahnutím ruských síl z Ukrajiny a obnovenie jej medzinárodne uznaných hraníc. Máme tomu rozumieť tak, že týmto len dôsledne plníte vlastné programové vyhlásenie vlády?“ Nech sa páči, pán minister, máte slovo.
Susko, Boris, poslanec NR SR (2015-11-20):
Teraz budeme hlasovať o bode 10 pozmeňujúceho návrhu pána poslanca Lipšica.
Bugár Béla, podpredseda NR SR (2017-05-18):
Potom. Ideme ďalej, nech sa páči, tu sa hádať nebudeme. Ešte máme dve správy a medzitým si to vysvetlíme.
Blanár, Juraj, podpredseda NR SR (2022-06-14):
Ďakujem, pán minister. Teraz dávam slovo spoločnému spravodajcovi pánovi poslancovi Mariánovi Viskupičovi za výbor pre financie a rozpočet, aby podal správu o výsledku rokovania o materiáli, o tomto materiáli vo výboroch Národnej rady. Nech sa páči.
Fico, Robert, predseda vlády SR (2016-10-27):
Ďakujem pekne. Vážený pán podpredseda Národnej rady, vážená Národná rada, vážení členovia vlády, na úvod urobím zoznam ministrov, ktorí nie sú prítomní a oznámim, kto ich bude dnes zastupovať. Neprítomná je pani ministerka pôdohospodárstva a rozvoja vidieka, bude ju zastupovať minister zdravotníctva pán Drucker. Ďalej je neprítomný minister financií, rovnako zastupuje pán minister zdravotníctva. Na zahraničnej pracovnej ceste je minister zahraničných vecí a európskych záležitostí a zastupuje ho podpredseda vlády pre investície a informatizáciu pán Pellegrini. Otázky nie sú na ministra školstva pána Plavčana, ministra kultúry pána Maďariča a ministra práce, sociálnych vecí a rodiny Jána Richtera. Som pripravený, pán podpredseda, v stanovenom časovom limite odpovedať na otázky poslancov. Ďakujem pekne.
Danko, Andrej, podpredseda NR SR (2024-06-27):
Ďakujem pani poslankyni. Keďže sme vyčerpali vystúpenie písomne prihlásenej poslankyne, pýtam sa, či sa chce prihlásiť do rozpravy niekto ústne. Nie. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Áno, nech sa páči.
Jarjabek, Dušan, poslanec NR SR (2024-06-20):
Ďakujem, ďakujem za slovo, pán predsedajúci. Pán kolega, vy ste povedali vetu v tom zmysle, že ľudia s týmto novým zákonom nesúhlasia, však? Niečo v tom zmysle. No ono to tak naozaj vyzerá, preto lebo mediálne dostávajú priestor iba tí, čo s tým nesúhlasia. Spýtajte sa iných zamestnancov v Slovenskej televízii a v Slovenskom rozhlase, aký majú názor napríklad na štrajky, aký majú názor na tento nový zákon. Môžete konkretizova... Môžem konkretizovať, choďte do symfonického orchestra sa spýtať. Dnes mal byť veľký protestný koncert, viete, prečo nie je? Preto, lebo celý symfonický orchester s tým jednoducho nesúhlasí a nenecháva sa zneužiť politicky, taká je pravda. Ale mediálne sa to nikde neobjavuje, preto lebo to nie je chrumkavé. Mediálne sa objavujú iba tí v čiernych bundičkách, svetríčkoch, šálikoch, ktorí ako sú proti tomu, proti tomuto novému televíznemu zákonu. Viete, potom prečo ste, spýtajte sa vašej asistentky, bývalej pani ministerky kultúry, ako sa postavila k zrušeniu koncesionárskych poplatkov? Ona vám o tom veľa povie. Prečo boli zrušené tie koncesionárske poplatky? Z akého dôvodu? To bol ten začiatok toho úplného zániku tejto televízie, v tomto smere akoby ona išla ďalej. Tam to všetko začalo. To sú tie dôvody, prečo sa musí prijať nový zákon, to sú tie dôvody, prečo treba vyriešiť financovanie, a mohli by sme takto pokračovať. To je dôvod.
Sulík, Richard, predseda NR SR (2010-12-14):
Ďakujem pekne. Pokračujeme o 14.00 hodine. (Prerušenie rokovania o 12.03 hodine.) (Pokračovanie rokovania o 14.01 hodine.)
Grendel, Gábor, podpredseda NR SR (2020-07-10):
S reakciou na faktické poznámky pán predseda Národnej rady Kollár.
Blaha, Ľuboš, podpredseda NR SR (2024-01-25):
Ďakujem pekne, pán minister. (Reakcia z pléna.) Zapnite ešte mikrofón pánovi ministrovi, prosím.
Daniš, Zoltán, poslanec NR SR (2013-09-20):
Ďakujem, pani predsedajúca. Vážený pán poslanec Huba, prepáčte, tentoraz ste ozaj netrafili ten klinec, ako sa zvyčajne hovorí. Ja som sa pred chvíľou snažil vysvetliť, a viem, že vy to nemusíte poznať, v príprave vôbec, a nechcem tu ten celý stupeň prípravy územného plánu vysvetľovať, je práve vylúčená táto možnosť, aby prichádzalo k devastácii, poškodzovaniu prírody. A ste spomenuli národné parky. Tak, prepáčte, to je absurdný príklad. Ďakujem.
Blanár, Juraj, podpredseda NR SR (2021-03-30):
Na vaše vystúpenie, pán minister, chcú reagovať vo faktickej poznámke dvaja. Takže ako prvý, pán Miroslav Suja, nech sa páči.
Ďuriš Nicholsonová, Lucia, podpredsedníčka NR SR (2019-05-15):
Pani spravodajkyňa, záverečné slovo? Nie je tomu tak. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov . Návrh zákona má parlamentnú tlač 1471, návrh na jeho pridelenie na prerokovanie výborom je v rozhodnutí č. 1559. Dávam slovo predkladateľovi pánovi poslancovi Hegerovi, aby predmetný návrh uviedol.